26. ΑΠΟΦΑΣΗ ΥΠΟΥΡΓΩΝ ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ ΕΣΩΤΕΡΙΚΩΝ  ΚΑΙ ΕΜΠΟΡΙΟΥ Αριθ.Β3-507 της 20/25 Ιουλ. 1988 (ΦΕΚ Β΄ 515) Άσκηση των αρμοδιοτήτων της Δ/νσης Εμπορίου της τέως Νομαρχίας Αττικής. Έχοντας υπόψη: 1.Τις διατάξεις των άρθρ.48,49,50,51 και 52 του Π.Δ. 607/1976 (ΦΕΚ 224/Α/1976) «Περί του οργανισμού του Υπουργείου Εμπορίου». 2.Τις διατάξεις του άρθρ.2 του Νομ.308/76(ΦΕΚ 101/Α/30.4.76) «περί Μεσιτών Αστικών Συμβάσεων». 3.Τις διατάξεις της κοινής απόφασης με αριθμό 16702/4.3.88 (ΦΕΚ 150Β/18.3.88) των Υπουργών Προεδρίας της Κυβέρνησης, Εσωτερικών και Οικονομικών «Κατάργηση της Νομαρχίας Αττικής», αποφασίζουμε: 1.Οι αρμοδιότητες της Διεύθυνσης Εμπορίου της τέως Νομαρχίας Αττικής η οποία καταργήθηκε με την κοινή απόφαση με αριθμό 16702/4.3.1988 των Υπουργών Προεδρίας της Κυβέρνησης, Εσωτερικών και Οικονομικών, ασκούνται από τις Διευθύνσεις Εμπορίου των Νομαρχιών Αθηνών, Πειραιώς, Δυτικής Αττικής και το Τμήμα Εμπορίου της Νομαρχίας Ανατολικής Αττικής-που αφορούν αποκλειστικά το χώρο καθεμιάς απ’ αυτές-ως εξής: α)Οι αρμοδιότητες των Τμημάτων Προμηθειών και Εσωτερικού Εμπορίου ασκούνται από τα Τμήματα Εσωτερικού Εμπορίου των Διευθύνσεων Εμπορίου των Νομαρχιών Αθηνών, Πειραιώς και Δυτικής Αττικής και από το Γραφείο Εσωτερικού Εμπορίου του Τμήματος Εμπορίου Ανατολικής Αττικής. (Αντί για τη  σελ.216,685) Σελ.216,685(α) Τεύχος 1344 Σελ. 57 Νομαρχίες Αττικής 2.Γ.η.25-26 Η άδεια του μεσίτη αστικών συμβάσεων θα χορηγείται από το Νομάρχη στην Περιφέρεια του οποίου έχει την κατοικία του ο ενδιαφερόμενος και θα ισχύει για τις Πρωτοδικειακές Περιφέρειες Αθηνών και Πειραιώς. β)Οι αρμοδιότητες του Τμήματος Τιμών και Επάρκειας ασκούνται από τα Τμήματα Τιμών και Επάρκειας των Διευθύνσεων Εμπορίου των Νομαρχιών Αθηνών, Πειραιώς και Δυτικής Αττικής και από το Γραφείο Τιμών και Επάρκειας του Τμήματος Εμπορίου της Νομαρχίας Ανατολικής Αττικής. γ)Οι αρμοδιότητες το Τμήματος Μέτρων  και Σταθμών ασκούνται από τα Τμήματα Τεχνικού Ελέγχου των Διευθύνσεων Εμπορίου των  Νομαρχιών    Αθηνών,     Πειραιώς    και     Δυτικής Αττικής και από το Γραφείο Τεχνικού Ελέγχου του Τμήματος Εμπορίου της Νομαρχίας Ανατολικής Αττικής. Η Διεύθυνση Μέτρων και Σταθμών του Υπουργείου Εμπορίου θα παρέχει την τεχνική υποστήριξη για την άσκηση των εν λόγω αρμοδιοτήτων. 